Lav et referat af nedenstående tekst:

Tekst:
Kan det betale sig at skifte til fjernvarme? Det er det store spørgsmål lige nu i flere mindre byer i det midt- og vestjyske. Energikrisen betyder, at mange gerne vil sige farvel til naturgassen til fordel for en mere stabil kollektiv varmeforsyning. Det gælder blandt andet i Thy, hvor opførelsen af et nyt biogasanlæg uden for Snedsted og udvidelsen af et eksisterende anlæg kan betyde, at godt 600 husstande i Snedsted og i de omkringliggende byer kan blive koblet på fjernvarmenettet. En af dem, der håber på at få fjernvarme, er Frederik Bojsen Jensen fra Vilsund. Han mener, at han vil kunne spare 25.000 til 30.000 kroner om året ved at skrotte naturgassen. - Indtil det sker, er vi nødt til at spare så godt vi kan. Det er noget med at skrue ned for varmen og eventuelt anskaffe os en midlertidig billig varmepumpe, siger han. Hvis området skal kobles på fjernvarmenettet, kræver det ifølge Snedsted Varmeværk, at 80 procent af husstandene siger ja til at være med. Ellers hænger planen ikke sammen økonomisk. Tirsdag aften mødte over 350 lokale op til borgermøde i Snedsted for at høre nærmere om de biogas-planer, der altså kan bane vejen for fjernvarme.

Referat:
350 lokale mødte op for at høre mere om et nyt biogasanlæg ved Snedsted.